**Chelsea și adidas își extind parteneriatul global**

**București, 21 iunie 2013** – **adidas** și **FC Chelsea** anunță prelungirea parteneriatului la nivel global. Acesta reprezintă cel mai mare contract semnat de Chelsea până acum, unde adidas va continua să fie sponsorul oficial și furnizorul echipamentelor clubului **în următorii 10 ani**.

adidas și Chelsea colaborează din 2006, iar parteneriatul lor a crescut odată cu succesul echipei de fotbal. Albaștrii au câștigat competiții locale și în Europa, fiind prima echipă londoneză care a câștigat **UEFA Champions League**. De asemenea, clubul a câștigat **Premier League**, **4 Cupe FA**, **League Cup** și finala **UEFA Champions League** în sezonul trecut.

În 2013, adidas și Chelsea au lansat **“It’sblue, what else matters”**, cea mai reușită campanie de lansare a echipamentului vreunui club de fotbal de până acum. Fanii au putut anticipa designul noului echipament pentru sezonul 2013-2014 din imaginile în care câțiva jucători Chelsea s-au aruncat în vopsea albastră.

**Ron Gourlay**, Chief Executive FC Chelsea, spune: “*Suntem încântați să extindem parteneriatul până în 2023, după o colaborare de șapte sezoane pline de succes. Atât Chelsea, cât și adidas împart aceleași valori și ambiție, iar noul contract întărește încrederea pe care adidas o acordă echipei noastre.*”

**Herbert Hainer**, Chief Executive Officer adidas AG, adaugă: *“adidas și Chelsea au adus fiecare o contribuție majoră în fotbal și suntem mândri să continuăm această relație cu una dintre echipele de elită ale Europei. Suntem nerăbdători și ne dorim mulți ani încununați cu succes, în care să lucrăm alături de club la dezvoltarea produselor, a strategiilor de marketing și a inițiativelor, atât în Marea Britanie, cât și în jurul lumii”*.

Mai multe informații sunt disponibile pe [adidas.com/football](http://www.adidas.com/com/football/), [Facebook](https://www.facebook.com/adidasfootball?fref=ts) sau [twitter](https://twitter.com/adidasfootball).